Už to budú pomaly dva týždne, čo Okresný súd Bratislava I vzal známych youtuberov Martina Daňa a Rudolfa Vaského do väzby. Hlavným dôvodom tohto rozhodnutia je obava z pokračovania trestnej činnosti. Prokurátor pridával ako argument aj možnosť úteku, no sudca to nezohľadnil.

Prokurátor aj obvinení podali voči rozhodnutiu súdu sťažnosť. Rozhodovať bude krajský súd a je veľmi málo pravdepodobné, že Daňo s Vaským oslávia príchod nového roka na slobode. Tak rýchlo zrejme nestihne súd rozhodnúť.

Pozreli sme sa, z čoho vlastne polícia dvojicu obvinila. Prečo ich slová šírené na internete nie je možné vnímať ako bežnú kritiku a už vôbec nie satiru, za ktorú sa skrývajú.